Diari Oficial de la Generalitat Valenciana


Sumari del DOGV 545, del 12-03-1987 (1987/808354)

ORDRE de 27 de febrer de 1987, de la Conselleria d'Economia i Hisenda, per la qual es complementa el desplegament normatiu en alguns aspectes règim econòmic de les Cooperatives de Crèdit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/02/27/(1)/dof/vci/html**

### Dades del document

Número de DOGV
:   545

Data del DOGV
:   12-03-1987

Secció del DOGV
:   DISPOSICIONS GENERALS

Número del document
:   1987/808354


Data del document
:   27-02-1987

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 27 de febrer de 1987, de la Conselleria d'Economia i Hisenda, per la qual es complementa el desplegament normatiu en alguns aspectes del règim econòmic de les Cooperatives de Crèdit de la Comunitat Valenciana.  
El Consell aprovà el 10 de febrer de 1986 un Decret pel qual es desplegava el règim de les Cooperatives de Crèdit i on es recollien les específicitats del seu funcionament.   
En aquest contat els aspectes comptables i operatius de caràcter econòmico-financer relatius a aquesta mena d'entitats requereixen una regulació més detallada respecte al tipus d'actuació que duen a terme, com a integrants del sistema financer. En aquest sentit sembla aconsellable que siguen regulats de forma similar als altres grups bàsics d'entitats que formen part del dit sistema, procurant, per tant, una major homogeneïtat en els plantejaments d'aquella índole que els afecten.   
Per les raons avant dites cal dictar unes normes tècniques relatives al règim econòmic, per a les Cooperatives de Crèdit que desplegaren l'activitat cooperativitzada amb els seus socis en el territori de la Comunitat Valenciana, l'aplicació de les quals signifique la convenient i necessària coherència i equiparació amb altres entitats financeres, si bé respectant-ne les peculiaritats pròpies de la naturalesa jurídica.   
Per tot això, aquesta Conselleria d'Economia i Hisenda ha ordenat el següent:   
Primer. Estat de determinació dels Excedents.   
U. Les Cooperatives de Crèdit determinaran en un Estat incorporat a l'Annex, exigit en l'article 57.3.d) de la Llei 11/1985, l'import dels excedents ordinaris cooperatius i extracooperatius, si escau, així com els extraordinaris, detallant les partides que integren cadascun d'ells, i la procedència de cada classe d'ingrés i despesa.   
Dos. Cas que els Estatuts socials hagen establert que la totalitat de l'excedent net de l'exercici es destine a patrimoni irrepartible no caldrà complimentar aquest Estat.   
Segon. Classificació dels Ingressos i Despeses.   
U. El compliment de l'Estat a què fa referència el número anterior es realitzarà tenint en compte les partides corresponents del Compte de Resultats, distingint cada tipus d'ingrés segons s?especifica en el model A que s'hi adjunta.   
Els ingressos obtinguts per operacions, pròpies de l'objecte social de la Cooperativa de Crèdit, realitzades amb socis de Cooperatives integrades en ella, es consideraran com a ingressos ordinaris cooperatius.   
Dos. El criteri general de classificació de les despeses ha de ser el d'imputació proporcional a la xifra d'ingressos ordinaris cooperatius i extracooperatius.   
Les despeses de caràcter extraordinaris es deduiran dels ingressos del mateix tipus.   
Tercer. Aplicació dels Resultats.   
El saldo creditor del compte de resultats de l'exercici es destinarà a amortitzar les pèrdues acumulades d'exercicis anteriors, cas que n'hi hagués, i a satisfer els interessos estatuaris deguts a les aportacions al capital social, sempre que ho permeta aquell saldo, després d'efectuada la compensació de pèrdues. El romanent que en resulte constituirà l'excedent net objecte de distribució.   
Quart. Estat d'Aplicació d'Excedents.   
L'aplicació dels excedents obtinguts en l'exercici econòmic, aprovada com cal per l'Assemblea General Ordinària, haurà de trametre's anualment a la Direcció General de Política Financera de la Conselleria d'Economia i Hisenda, en el termini de 15 dies des de la seua celebració, segons el model B que s'hi adjunta.   
Cinqué. Lletrat Assesor i Verificació de Comptes.   
A l'efecte de determinar la quantia a què ascendeix el «volum d'operacions» o «volum de negoci anual», a què fa referència la Llei 11/1985, en els articles 48.1 i 94.3, respectivament, per tal d'establir l'obligatorietat de designació de Lletrat Assesor i de subvencionar el cost de la verificació de comptes, es tindran en compte, únicament, els saldos que a fi de cada exercici figuren en els epígrafs I a 4, ambdós inclusivament, de l'Haver del Compte de Resultats públic, el model del qual s'adjunta com a annex II a l'Ordre Ministerial de 3 de març de 1980, per la qual s'estableixen els models dels Balanços i Comptes de Resultats de les Cooperatives de Crèdit.   
Sisé. Revalorització d'Aportacions Socials.   
Les aportacions dels socis al capital social sois podran ser revaloritzades d'acord amb la legislació estatal sobre regularització o actualització de balanços.   
DISPOSICIO ADDICIONAL  
Aquesta Ordre s'aplicarà per a la determinació i distribució dels excedents obtinguts en l'exercici de 1986, i següents.   
València, 27 de febrer de 1987.   
El Conseller d'Economia i Hisenda,  
ANTONI BIRLANGA CASANOVA  
Veure imatge


Còpia Permalink ELI